
ПРОТОКОЛ
За разглеждане на постъпили оферти за осъществяване на допълнителна образователна дейност „Народни танци“ в ДГ №94  „Детски свят“ гр. София за учебните 202/2024 г., 2024/2025 г., 2025/2026 г.
Днес 12.05.2023год. на основание Заповед № 17-146/27.04.2023г. на Директора на ДГ №94 „Детски свят“, и във връзка с Правилата на Столичен общински съвет за осъществяване на допълнителни образователни дейности в общинските детски градини на територията на Столична община се събра Комисия в състав: 
1. С. А. – ст.учител в ДГ № 94; 
2. Р.Б – ЗАС в ДГ №94; 
и с участието на: 
3. Цв. А. - началник отдел „Образование“, социални дейности, р-н „Кремиковци“ ;
4. С.Г. – член на Обществения съвет в ДГ №94;,  със задача: 
на 12.05.2023г. в 10:30 ч. да разгледа и оцени предложенията, постъпили в посочения срок за участие в конкурса за избор на изпълнител за допълнителна образователна дейност „Английски език“  и „Народни танци“ в ДГ № 94 „Детски свят“. С приемо-предавателен протокол с изходящ № 17-А/30.07.2020г. В. П. в качеството си на директор предаде на комисията подадените документи от фирмите участници в конкурса по реда на постъпването им и в съответствие с входящ номер от дневника за входяща кореспонденция с посочени дата, месец, година и час, наименованието на кандидата, както следва:
1.  Школа по танци „Full dance“ вх. № 116/24.07.2020г. час на постъпване на документите 10:43 часа. 
Преди да започне работа, Комисията установи следното:
 За участие в открития подбор до крайния срок посочен в обявлението, а именно 16:00 ч. на 11.05.2023г. в канцеларията на детското заведение са постъпили оферти от: 1. Школа по танци „Full dance“ вх. № 74/11.04.2023г. час на постъпване на документите 14:00 часа. Пликовете на кандидатите са подадени в срок, в цялост и запечатани. Всички членове на комисията сложиха подписи върху гърба на големия непрозрачен бял плик. Комисията пристъпи към отваряне на пликовете по реда на тяхното постъпване. Комисията установи, че всички кандидати имат налични пликове А и пликове Б /Оферта/ Двама от членовете на комисията подписаха всяка страница на документите. Работата на комисията протече в закрито заседание.
 При разглеждането на офертите на всеки един от кандидатите, Комисията констатира следното: 
1. ШКОЛА ПО ТАНЦИ „FULL DANCE“  Съгласно чл. 10 ал. 1 до ал.7 фирмата е предоставила документите за допустимост за участие в конкурса, както следва;
  Списък на документите;
 Заявление за участие, което съдържа адрес и седалище на кандидата, телефон за контакт и електронен адрес;
 Копие на документа за регистрация или единен идентификационен код /ЕИК/, когато участникът е юридическо лице или едноличен търговец, а когато е физическо лице - копие от документ за самоличност. Когато не е посочен ЕИК, комисията прави справка за актуално състояние на кандидата. Участник, който е сдружение с нестопанска цел следва да представи съдебно решение за регистрация и заверено копие от устава /устройствения правилник/ на дружеството, в случаите, когато участникът не е вписан в регистъра на юридическите лица с нестопанска цел. 
 Декларация на основание чл. 220, ал. 1 от Закона за предучилищното и училищното образование, че педагогическият специалист не е извършвал срещу заплащане обучение или подкрепа през предходната учебна година по смисъла на чл. 178, ал. 1, т. 2 - 7 и 14 и чл. 187, ал. 1, т. 2 и 4 на деца, с които работи в детската градина, ако това заплащане е от името и за сметка на децата, включително със средства от настоятелството. Декларацията се изготвя и попълва от съответния педагогически специалист;
  Валидно свидетелство за съдимост за всеки един преподавател;
  Референции от институции и организации за дейността на кандидата в определената ДОД - до 5 на брой. Изискването не се прилага за новорегистрирани фирми;
  Проект на договор /Приложение №1/, в който се попълват наименованието, ЕИК, седалище и адрес на управление на кандидата. Съгласно критериите за оценка на офертата съгласно чл. 10, ал. 8 и чл. 11 от Правила за осъществяване на допълнителни образователни дейности в общинските детски градини на територията на столична община в плик Б фирмата е поставила списък на преподавателите, които ще извършват ДОД с НАРОДНИ ТАНЦИ и документите удостоверяващи професионалната квалификация, педагогическа правоспособност на преподавателите за определената ДОД и професионалния опит. Програма за обучение на децата и индивидуална цена за обучението за един учебен час според възрастта на детето. 
Чл. 11, ал. 1. представените документи са на един преподавател притежаващ диплома за висше образование степен магистър със специалност кореспондираща за определената ДОД и присъдена образователна и научна степен доктор. Комисията гласува общо 25 точки. 
Чл. 11, ал. 2. за доказване на професионалния опит на кандидата са представени копия от трудова книжка, професионалния опит е над 3 години. Комисията гласува 25 т.
 Чл. 11, ал. 3. за ресурсно обезпечаване на определената ДОД, което е за сметка на кандидата фирмата поема ангажимент да осигури учебни помагала за съответната възрастова група както и материално техническо обезпечаване на обучението. Комисията гласува 15 точки.
 Чл. 11, ал. 4 цената за обучение е различна за всяка възрастова група за едно посещение и съгласно условията на правилата участникът получава 10 точки. 
Чл. 11, ал. 5 за социална отговорност деца ползващи безплатно обучение фирмата получава максималния брой 0 точки. Общия брой точки определен от комисията е 75 точки. 
Въз основа на оценката на кандидатите по посочените критерии  и единствен кандидат Комисията предлага на Директора на ДГ № 94 „Детски свят“ кандидатите и за ДОД „НАРОДНИ ТАНЦИ“ да бъде класиран както следва: 
1. ШКОЛА ПО ТАНЦИ „FULL DANCE“  .

Приложение: 
Сравнителни таблици по чл. 10 от ал. 1 до ал. 7 и чл. 11 от Правилата за осъществяване на допълнителни образователни дейности в общинските детски градини на територията на Столична община.
КОМИСИЯ: 
· С.А. – ст. учител ДГ №94 „Детски свят“:....................................

· Р. Б. – ЗАС на ДГ №94 „Детски свят“ :.....................................

·      Цв.А. –  отдел „Образование“ р - н „Кремиковци“:............................ 


· С.Г. – член на Обществен съвет в ДГ №94 „Детски свят“:................................

· В.П. – Директор на ДГ №94 „Детски свят“:.............................................

